钦定古今图书集成/明伦汇编/氏族典/第103卷 > 《廖用贤尚友录》 > 奚回离保
## 钦定古今图书集成/明伦汇编/氏族典/第103卷 > 《廖用贤尚友录》 > 奚回离保

按《辽史奚回离保传》：“回离保，一名翰，字挼懒，奚王忒
邻之后。善骑射，趫捷而勇，与其兄鳖里剌齐名。大安
中，车驾幸中京，补护卫，稍迁铁鹞军详稳。天庆间，徙
北女直详稳，兼知咸州路兵马事，改东京统军，既而
诸蕃入寇，悉破之，迁奚六部大王，兼总知东路兵马
事。保大二年，金兵至，天祚播迁，回离保率吏民立秦”
晋国王淳为帝。淳伪署回离保知北院枢密事，兼诸
军都统，屡败宋兵。淳死，其妻普贤女摄事。是年，金兵
由居庸关入，回离保知北院，即箭笴山自立，号“奚国
皇帝”，改元天复。为郭药师所败，一军离心，其党耶律
阿古哲与其甥乙室八斤等杀之。伪立凡八月。